ပီလားတစ်ကောင် နွားတစ်ထောင်

ပီလားတစ်ကောင် နွားတစ်ထောင် သည် မြန်မာဆိုရိုးစကား ဖြစ်သည်။ “ပီလားတစ်ကောင် နွားတစ်ကောင်” ဟူ၍လည်း အဆိုရှိသည်။

အဓိပ္ပာယ်

“ပီလားတစ်ကောင် နွားတစ်ထောင်” ဆိုသည်မှာ ပီလားကောင်သည် နွားများတွင် ဖြစ်ပွားတတ်သော ရောဂါများကို ကြိုတင်ကာကွယ်ရာတွင် အလွန်အသုံးဝင်သောကြောင့် နွားအကောင်ရေများစွာကို ကာကွယ်ပေးနိုင်စွမ်းရှိသည်ဟု ဆိုလိုသည်။ ပီလားကောင်ကို အသုံးပြုခြင်းဖြင့် နွားများတွင် ဖြစ်ပွားတတ်သော ကူးစက်ရောဂါများကို ကာကွယ်နိုင်ပြီး နွားမွေးမြူသူများအတွက် အကျိုးကျေးဇူးများစွာ ရရှိစေနိုင်သည်။ ထို့ကြောင့် ပီလားတစ်ကောင်သည် နွားအကောင်ရေများစွာနှင့် တန်ဖိုးရှိသည်ဟု တင်စား၍ ပြောဆိုခြင်းဖြစ်သည်။

ကိုးကားချက်များ

   “နွားရောဂါဟူသမျှကို မဖြစ်ခင် ကြိုတင်ကာကွယ်သောအားဖြင့် ပီလားတစ်ကောင်ရှိထားသင့်ပေသည်။… ထို့ကြောင့် ရှေးလူကြီးများက ပီလားတစ်ကောင် နွားတစ်ထောင်ဟု ဆိုရိုး ပြုခဲ့ကြခြင်း ဖြစ်သည်။” [၁၃၁၇] ပုံပြဆေး၊ ဆ၊ ဒု။ ၃၃။
   “နွားအတွက် ကာကွယ်ဆေးမှာ ပီလားတစ်ကောင်ရှိလျှင် လုံလောက်ပေပြီ။ ရေပီလား၊ ကုန်းပီလားနှစ်မျိုးအနက် ရေပီလားမှာ ပိုမိုကြီးထွားသဖြင့်သာလွန် ၍ပင်ကောင်းလေသည်။ ထို့ကြောင့်ပင် ပီလားတစ်ကောင်နွားတစ်ကောင် ဟု ရှေးလူကြီး များ ပြောစမှတ်ပြုကြသည်။” [၁၃၃၁] မြန်မာ့နွား။ ၇၆။

ကိုးကား

Category:မြန်မာဆိုရိုးစကားများ